Kate Miller-Heidke

Kate Miller-Heidke (; født 16. november 1981 i Brisbane i Australia) er en australsk sanger, låtskriver og skuespiller. Selv om hun er klassisk skolert, har hun etablert karriere innen alternativ pop. Hun skrev kontrakt Sony Australia, Epic i USA og RCA i Storbritannia, men er nå en uavhengig artist. Hun representerte Australia i Eurovision Song Contest 2019 i Tel Aviv i Israel med låten «Zero Gravity».

Bakgrunn 
Miller-Heidke ble uteksaminert fra St Aidan's Anglican Girls' School i 1998, og tok senere en bachelorgrad i musikk og klassisk sang ved Queensland Conservatorium of Music, etterfulgt av en mastergrad i musikk ved Queensland University of Technology. Som klassisk sanger har hun vunnet flere priser, inkludert Elizabeth Muir Prize (2000), Donald Penman Prize (2001), Linda Edith Allen Memorial Prize (2002) og Horace Keats Prize (2002). Hun har opptrådt i Orpheus in the Underworld (2000), Venus og Adonis (2002) og The Pilgrim's Progress (2002).

Miller-Heidke spilte i flere band i Brisbane før hun startet som soloartist i 2002. I 2006 skrev hun kontrakt med Sony Australia,og slapp sin tredje EP, Circular Breathing, samme år, etterfulgt av debutalbumet Little Eve 15. juni 2007. Albumet ble sertifisert med gull i Australia. Miller-Heidkes andre album, Curiouser, ble sluppet i Australia 18. oktober 2008.

I februar 2019 vant hun den australske sangkonkurransen Eurovision – Australia Decides med sangen «Zero Gravity» på tv-kanalen SBS. Gjennom seieren ble hun Australias representant i Eurovision Song Contest 2019. Der endte hun på en niendeplass i finalen.

Diskografi 
Album

 Little Eve (2007)
 Curiouser (2008)
 Fatty Gets a Stylist – Liberty Bell utenfor Australia (2011)
 Nightflight (2012)
 O Vertigo! (2014)

Referanser

Eksterne lenker   
 
 
 
 

 
 

Australske sangere
Deltakere i Eurovision Song Contest 2019
Personer fra Darwin